Užívanie liekov Zodac a Allergodil počas tehotenstva: informácie z príbalového letáku vs. odporúčanie alergológa.
Dobrý deň, chcem sa opýtať aký máte názor na užívanie liekov Zodac a sprej alergodil počas tehotenstva. V prívalovom letáku sa píše, že liek by sa nemal podávať tehotným ženám, avšak moja alergologicka sa vyjadrila, že liek môžem naďalej užívať normálne ako doteraz.
Ďakujem za odpoveď. :)
Dobrý deň,
ďakujeme za Vašu otázku.
Klinické štúdie nepreukázali škodlivý vplyv lieku Zodac na plod. Napriek tomu sa má liek užívať len v nevyhnutnom prípade a po konzultácii s lekárom.
Liek Allergodil sa taktiež neodporúča používať počas tehotenstva (v prvých troch mesiacoch) a to z dôvodu nedostatočného dôkazu bezpečného podania. Pokiaľ tak lekár rozhodol, zvážil možné riziká a prínos liečby a je potrebné sa riadiť podľa jeho pokynov.
Prajem všetko dobré.
S pozdravom
Mgr. Emma Halás Haluščíková